ବନେଶ୍ୱର, ମେ ୬(ଲୋକାଲ ୱାୟାର): ଜାତୀୟ ଓ ଅନ୍ତର୍ଜାତୀୟ ପ୍ଲାଟଫର୍ମରେ ରାଜ କରୁଛି ଓଡ଼ିଶା ଖାଦ୍ୟ । ସେ ଡାଲମା ହେଉ କି ରସଗୋଲା.. ।
ବଡ଼ିଚୁରା, ପଖାଳ କଂସା ହେଉ କି ଛେନାପୋଡ଼, ରସାବଳୀ । ସବୁଥିରେ ଓଡ଼ିଆଙ୍କ ଖାଦ୍ୟର ସ୍ୱାଦ ନିଆରା ।
ଲକ୍ ଡାଉନ୍ ସମୟରେ ବି ଓଡ଼ିଶା ଖାଦ୍ୟର ଏହି ସୁମିଷ୍ଟ ବାସ୍ନା କଥା ମନେ ପକାଇ ଦେବାକୁ ଓଡ଼ିଶା ଫୁଡ୍ ବ୍ଲଗରମାନେ ପ୍ରସ୍ତୁତ କରିଛନ୍ତି ଏକ 'ପଖାଳ ପ୍ଲାଟର' ।
ଭର୍ଚୁଆଲ୍ ଏହି ପଖାଳ ପ୍ଲାଟରରେ ମାଷ୍ଟରସେଫ୍ ଅବିନାଶଙ୍କଠାରୁ ଆରମ୍ଭ କରି ସ୍ମୃତିଶ୍ରୀଙ୍କ ପର୍ଯ୍ୟନ୍ତ ନାମୀଦାମୀ ଫୁଡ ବ୍ଲଗର ସାମିଲ ଅଛନ୍ତି ।
ୟୁ-ଟୁ୍ୟବରେ ରାଜ୍ କରୁଥିବା ଏହି ପଖାଳ ପ୍ଲାଟରକୁ ବର୍ତ୍ତମାନ ସୁଦ୍ଧା ୧ ଲକ୍ଷରୁୁ ଅଧିକ ଲୋକ ଦେଖି ସାରିଥିବା ବେଳେ ପାଖାପାଖି ୧୫ ଜଣ ଫୁଡ୍ ବ୍ଲଗର ସାମିଲ ହୋଇଛନ୍ତି ।
ସେମାନେ ପଖାଳ ସହ ଓଡିଆମାନେ ଖାଉଥିବା ଛୁଇଁଭଜା, ମାଛଭଜା, ଆଳୁ ଭଜା, ବାଇଗଣ ଭଜା, କଖାରୁ ଫୁଲ ଭଜା, ଶାଗ ଭଜା, ବଡ଼ି ଚୁରା, ଆଳୁ ଚକଟା, ବିଲାତି ପୋଡ଼ା ଆଦି ବନାଇଛନ୍ତି ।
ତେବେ ଭିଡିଓର ସବୁଠାରୁ ଆକର୍ଷଣୀୟ ହୋଇଛି ଏହାର ଉପସ୍ଥାପନ ଶୈଳୀ ।
ଆମ ରାଜା ବାବୁ ଘର ଖାନା ଗୀତର ତାଳେ ତାଳେ ସମସ୍ତ ତିନୋଟି ରାଜ୍ୟର ଫୁଡ୍ ବ୍ଲଗର ଏକାଠି ହୋଇ ବିଭିନ୍ନ ପ୍ରକାର ଡିସ୍ ପ୍ରସ୍ତୁତ କରିଛନ୍ତି । ହେଲେ ନିଜସ୍ୱ ଅନ୍ଦାଜରେ ଯାହାକି ପ୍ରତିଟି ଓଡ଼ିଆଙ୍କୁ ଛୁଇଁ ପାରିଛି ।
ଏ ବାବଦରେ ଅବିନାଶ କହନ୍ତି ଲକ୍ ଡାଉନ୍ ସମୟରେ ଓଡ଼ିଶାର ଖାଦ୍ୟ ପ୍ରେମୀଙ୍କୁ ଟିକେ ଏନର୍ଜାଇଜ୍ କରିବା ପାଇଁ ଆମେ ଏଭଳି ଏକ ଭିଡିଓ ପ୍ରସ୍ତୁତ କରିଛୁ ।
୩ ମିନିଟ ୨ ସେକେଣ୍ଡର ଏହି ଭିଡିଓରେ ସମ୍ପୂର୍ଣ୍ଣ ଓଡ଼ିଆ ମହକ ଅଛି । ଖାଦ୍ୟପେୟଠାରୁ ଆରମ୍ଭ କରି ପୋଷାକରେ ବି ସମ୍ବଲପୁରୀ ଛିଟା ରହିଛି ।
ତା' ଛଡ଼ା ଆମେ ଲୋକଙ୍କୁ ଏହି ଭିଡିଓ ମାଧ୍ୟମରେ ଘରେ ରହିବାକୁ ଓ ସାନିଟାଇଜର ବ୍ୟବହାର କରିବାକୁ ଆହ୍ୱାନ ଦେଉଛୁ ଲୋକେ ଆମ ଭିଡିଓ ଦେଖିଲା ପରେ ନିଶ୍ଚିତ ଭାବେ ଘରେ ରହି ପଖାଳର ମଜା ନେବେ ବୋଲି ଆମର ଆଶା ।
ଫୁଡ ଫିଣ୍ଡୋର ରୋହିତ୍ ଶ୍ରୀବାସ୍ତବ ଓ ବାଙ୍ଗାଲୋର ସ୍ଥିତ ଫୁଡ ବ୍ଲଗର ଶ୍ୱେତା ମହାପାତ୍ରଙ୍କ ଆଇଡିଆ ଓ ସେଫ୍ ରଚିତଙ୍କ ମିଳିତ ପ୍ରୟାସରେ ଏହି ଭିଡିଓ ପ୍ରସ୍ତୁତ କରାଯାଇଛି ।
ଏ ବାବଦରେ ସେଫ୍ ରଚିତ କହନ୍ତି ଲକ୍ ଡାଉନରେ ଫୁଡ ଚ୍ୟାଲେଞ୍ଜ ଟ୍ରେଣ୍ଡିଂ କରୁଛି । ତେଣୁ ଆମେ ଏଭଳି ଏକ ପଖାଳ ପ୍ଲାଟର ପ୍ରସ୍ତୁତ କରିବାକୁ ଚିନ୍ତା କଲୁ । ଯାହାର ନାଁ ରଖିଛୁ ପ୍ଲାଟର ଅଫ୍ ପ୍ରାଇଡ ।
ସମସ୍ତ ଫୁଡ୍ ବ୍ଲଗରଙ୍କୁ ଏକାଠି କରି ଏହାକୁ ପ୍ରସ୍ତୁତ କରିବାକୁ ଆମ ପାଖାପାଖି ୪ ଦିନ ସମୟ ଲାଗିଛି । ଏଥିରେ ପଖାଳ ସହ ୧୩ ପ୍ରକାରର ଖାଦ୍ୟ ଅଛି ।
ଫୁଡ୍ ବ୍ଲଗର ଲୁସି ପରିଜା କହନ୍ତି ଏହି ଭିଡିଓରେ ଆମେ ଘରେ ମିଳୁଥିବା ସାମଗ୍ରୀରେ ପ୍ଲାଟର ତିଆରି କରିବାକୁ ଚିନ୍ତା କରିଥିଲୁ । ଆମ ଘର ବାଡିରେ ଢେର କଖାରୁ ଫୁଲ ଫୁଟିଛି ।
ତେଣୁ ମୁଁ କଖାରୁ ଫୁଲ ବରା କରିବାକୁ ଚିନ୍ତା କରିଥିଲି । ଭିଡିଓ ସୁଟିଂରେ ମୋତେ ମୋ ଭାଇ ସାହାଯ୍ୟ କରିଛି । ଏଭଳି ଭିଡିଓ ସୁଟ କରି ଚ୍ୟାଲେଞ୍ଜ ଗ୍ରହଣ କରିବା ମୋ ପାଇଁ ସମ୍ପୂର୍ଣ୍ଣ ନୂଆ ଥିଲା । କିନ୍ତା ଏହା କରିବାରେ ଖୁବ୍ ମଜା ଲାଗିଲା ।
ଭୁବନେଶ୍ୱର, ମାର୍ଚ୍ଚ ୨୭ (ଲୋକାଲ ୱାୟାର): ବିଭିନ୍ନ ଜିଲ୍ଲାର ଭିକ୍ଷୁକ ଓ ବେସାହାରା ଲୋକଙ୍କୁ ମାଗଣା ଖାଦ୍ୟ ଯୋଗାଇବାକୁ ସରକାର ଜିଲ୍ଲାପାଳମାନଙ୍କୁ ଶୁକ୍ରବାର ନିର୍ଦ୍ଦେଶ ଦେଇଛନ୍ତି ।
ଜିଲ୍ଲା ରେଡ଼କ୍ରସ ପାଣ୍ଠିରୁ ଏବାବଦରେ ସମସ୍ତ ଖର୍ଚ୍ଚ ବହନ କରିବା ପାଇଁ ନଗର ଉନ୍ନୟନ ବିଭାଗ ଚିଠି ଦେଇଛି ।
ଲକଡାଉନ୍ ଘୋଷଣା ହେବା ପରେ ଭିକ୍ଷୁକ ଓ ବେସାହାରା ଲୋକେ ଖାଦ୍ୟ ନ ପାଇ କଷ୍ଟରେ ରହୁଥିବାରୁ ରାଜ୍ୟସରକାର ଏପରି ନିଷ୍ପତ୍ତି ନେଇଛନ୍ତି ।
ତେଣୁ ଉଭୟ ଦିନ ଓ ରାତି ଦୁଇବେଳା ମାଗଣା ରନ୍ଧା ଖାଦ୍ୟ ଓ ଶୁଖିଲା ଖାଦ୍ୟ ଯୋଗାଇ ଦେବାପାଇଁ ବିଭାଗ ନିର୍ଦେଶ ଦେଇଛି।
ଭୁବନେଶ୍ୱର, ଫେବ୍ରୁଆରୀ ୨୪(ଲୋକାଲ ୱାୟାର): ବାର୍ଡୁ ଫ୍ଲୁ ଯୋଗୁଁ ଭୁବନେଶ୍ୱର ବାସିନ୍ଦାଙ୍କ ମନରେ ଉପୁଜିଥିବା ସନ୍ଦେହ ପ୍ରଶମିତ କରିବାକୁ ପଶୁ ସମ୍ପଦ ବିକାଶ ବିଭାଗ ପକ୍ଷରୁ କୁକୁଡ଼ା ମାଂସ ଓ ଅଣ୍ଡା ଖାଇବା ସୁରକ୍ଷିତ ବୋଲି କୁହାଯାଇଛି ।
ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟ ପରିସରରେ ଥିବା କୁକ୍କୁଟ ଗବେଷଣା ଫାର୍ମରେ ବାର୍ଡ ଫ୍ଲୁ ସଂକ୍ରମଣ ହୋଇଥିବା ଜାଣିବା ପରେ ସ୍ଥାନୀୟ ଲୋକେ କୁକୁଡ଼ା ମାଂସ ଓ ଅଣ୍ଡା ଖାଇବାକୁ ଡରୁଛନ୍ତି । ତେବେ ଏହା ଭିତ୍ତିହୀନ ବୋଲି ବିଭାଗ ତରଫରୁ ପ୍ରେସ ବିଜ୍ଞପ୍ତିରେ କୁହାଯାଇଛି ।
ଓୟୁଏଟି କୁକୁଡ଼ା ଫାର୍ମର ଏକ କିଲୋମିଟର ବ୍ୟାସାର୍ଦ୍ଧରେ ଥିବା ସମସ୍ତ କୁକୁଡ଼ାଙ୍କୁ ମାରି ଗହୀରିଆ ଖାତରେ ପୋତା ଯାଇଥିଲା । କୁକୁଡ଼ା ସହିତ ଅଣ୍ଡା ଓ କୁକୁଡ଼ା ଦାନା ମଧ୍ୟ ନଷ୍ଟ କରି ଦିଆ ଯାଇଥିଲା ।
ଓୟୁଏଟିର ଏକ କିଲୋମିଟର ବ୍ୟାସାର୍ଦ୍ଧ ଅଞ୍ଚଳକୁ ବିଶୋଧକ ବ୍ୟବହାର କରି ଶୋଧନ କରାଯାଇଛି ।
ଓୟୁଏଟି କୁକୁଡ଼ା ଫାର୍ମକୁ ସିଲ୍ କରି ଦିଆଯାଇଛି ଓ ଜିଲ୍ଲା ମୁଖ୍ୟ ପଶୁଚିକିତ୍ସା ଅଧିକାରୀ, ଖୋର୍ଦ୍ଧା (ସିଡିଭିଓ)ଙ୍କ ଠାରୁ ଫେବ୍ରୁଆରୀ ୪ରେ ସ୍ୱଚ୍ଛତା ପ୍ରମାଣପତ୍ର ମିଳି ସାରିଛି ।
ଏବେ କୁକୁଡ଼ା ମାଂସ କିମ୍ବା ଅଣ୍ଡା ଖାଇବା ଉପରେ କୌଣସି ପ୍ରତିବନ୍ଧକ ନାହିାଁ ଲୋକେ ବିନା ଦ୍ୱିଧାରେ ଉପଯୁକ୍ତ ପ୍ରଣାଳୀରେ ରାନ୍ଧି କୁକୁଡ଼ା ମାଂସ ଓ ଅଣ୍ଡା ଖାଇପାରିବେ ।
୭ ଶହ ଡିଗ୍ରୀ ସେଲସିୟସରେ ୩୦ ମିନିଟ ଫୁଟାଇଲେ ବାର୍ଡ ଫ୍ଲୁ (ଏଚ୫ଏନ୧) ଭୂତାଣୁ ମରି ଯାଇଥାନ୍ତି ।
ବିଜ୍ଞପ୍ତି ଅନୁଯାୟୀ ଓୟୁଏଟି କୁକୁଡ଼ା ଫାର୍ମର ୧ରୁ ୧୦ କିଲୋମିଟର ପରିଧି ମଧ୍ୟରେ କୌଣସି କୁକୁଡ଼ାଙ୍କ ଅସ୍ୱାଭାବିକ ମୃତ୍ୟୁ ହୋଇନାହିଁ ।
ଭୁବନେଶ୍ବର, ଫେବ୍ରୁଆରି ୧୭ (ଲୋକାଲ ୱାୟାର): ଷ୍ଟାର୍ ପ୍ଲସ୍ ଟିଭି ଚ୍ୟାନେଲରେ ପ୍ରସାରିତ ଲୋକପ୍ରିୟ କୁକିଂ ଶୋ' ମାଷ୍ଟର୍ସ ସେଫ୍-୬ରେ ଗଞ୍ଜାମ ଜିଲ୍ଲାର ୨୭ ବର୍ଷୀୟ ଅବିନାଶ ନାୟକ ବିଜୟୀ ହୋଇଛନ୍ତି।
ଫାଇନାଲ୍ ରାଉଣ୍ଡରେ ସେ ଓଡିଆଙ୍କ ପ୍ରମୁଖ ଖାଦ୍ୟ ଖେଚୁଡି, ମୁଗ ଓ ମାଛ ତରକାରୀ ପ୍ରସ୍ତୁତ କରି ଏହି ବାଜି ମାରିନେଇଛନ୍ତି ।
ଶୋ'ରେ ଆସ୍କା ଅଞ୍ଚଳ କାଳଷଣ୍ଢପୁର ଗାଁର ଅବିନାଶ ଓଡିଆ ଖାଦ୍ୟରେ ଆଧୁନିକତାର ଛୁଙ୍କ ଦେଇ ବିଚାରମାନଙ୍କର ଦ୍ବାରା ବେଶ୍ ପ୍ରଶଂସିତ ହୋଇଥିବାବେଳେ ୨୫ ଲକ୍ଷ ଟଙ୍କାର ପୁରସ୍କାର ରାଶି ପାଇଛନ୍ତି ।
ଏହି ଅବସରରେ ଲୋକାଲ୍ ଓ୍ବାୟାରକୁ ଟେଲିଫୋନ ଯୋଗେ ଅବିନାଶ କହିଛନ୍ତି ଯେ, ତାଙ୍କ ହାତରନ୍ଧା ଚିକେନ ବେସର ସାରା ବିଶ୍ବରେ ୪୦ଟି ରେଷ୍ଟୁରାଣ୍ଟ ଖୋଲିଥିବା ଭିନୀତ ଭାଟିଆଙ୍କ ମନ ଜିଣି ପାରିବା ତାଙ୍କ ପାଇଁ ସବୁଠାରୁ ଖୁସିର ମୁହୂର୍ତ୍ତ ଥିଲା।
ତାଙ୍କ ପ୍ରସ୍ତୁତ ଖାଦ୍ୟକୁ ସେଫ ବିକାଶ ଖାନ୍ନା ମଧ୍ୟ ଖାଇବା ପରେ ଖୁସି ହୋଇ ତାଙ୍କ ସହ ହାତ ମିଳାଇବା ବଦଳରେ ଆଲିଙ୍ଗନ କରି ପୂରଣ କରିଥିଲେ ଓ ତାଙ୍କ ହାତକୁ ମାଷ୍ଟର ସେଫ ଆପ୍ରନ୍ ବଢାଇ ଦେଇଥିଲେ ।
ତାଙ୍କ ହାତରନ୍ଧା ଖାଦ୍ୟରେ ଖୁସି ହୋଇ ଏହି ଶୋ'ରେ ବିକାଶ ଜୟ ହୋ ଓଡିଶା ବୋଲି କହିଥିଲେ, ଯାହା ତାଙ୍କୁ ଖୁବ ଗର୍ବିତ କରିଥିଲା ଓ ସେ ଓଡିଆଙ୍କ ପ୍ରିୟ ବେସର ପ୍ରସ୍ତୁତ କରି ଟପ୍ ଟେନକୁ ଉନ୍ନୀତ ହୋଇଥିବା କହିଛନ୍ତି ।
ଆଗାମୀ ଦିନରେ ଭଲ ରେଷ୍ଟୁରାଣ୍ଟ କରିବା ସ୍ବପ୍ନ ରଖିଥିବା ଅବିନାଶ ପିଉସୀ ଘରେ ରହି ପାଠ ପଢୁଥିଲେ ଓ ସେହି ସପ୍ତମ ଶ୍ରେଣୀରୁ ହିଁ ମନ ମୁତାବକ ଖାଦ୍ୟ ପ୍ରସ୍ତୁତ କରିବାକୁ ଭଲ ପାଉଥିଲେ ।
ରାଇରଙ୍ଗପୁରରେ ହାଇସ୍କୁଲ ପଢ଼ା ସାରିବା ପରେ ସେ କଟକର କଳିଙ୍ଗ ଭାରତୀ ରେସିଡେନସିଆଲ୍ କଲେଜରେ ପାଠ ପଢିବାବେଳେ ମଧ୍ୟ ଘରଠାରୁ ଦୂରରେ ରହୁଥିଲେ ।
ତେଣୁ ଖାଦ୍ୟ ପ୍ରସ୍ତୁତି ରୁଚି ଧୀରେ ଧୀରେ ଏକ ନିଶା ହୋଇଯାଇଥିବା ବୋଲି ସେ କୁହନ୍ତି।
ଏହିପରି ଭାବରେ ବିଭିନ୍ନ ଖାଦ୍ୟ ତିଆରି କରିବା ଓ ତାକୁ ଖାଇବା ଧୀରେ ଧୀରେ ତାଙ୍କର ରୁଚିରେ ପରିଣତ ହୋଇଯାଇଥିଲା।
ଭୁବନେଶ୍ବର ଗାନ୍ଧି ଇନଷ୍ଟିଚ୍ୟୁଟରେ ଇଲେକ୍ଟ୍ରୋନିକ୍ସ ଓ କମ୍ୟୁନିକେସନରେ ବି-ଟେକ୍ କରିବାବେଳେ ମଧ୍ୟ ସେ ସାଙ୍ଗମାନଙ୍କୁ ନିଜ ହାତରେ ଖାଦ୍ୟ ତିଆରି କରି ଖୁଆଉଥିଲେ ।
ଏବେ ଚାରି ବର୍ଷ ହେବ ଅବିନାଶ ହାଇଦ୍ରାବାଦର ଇନଫୋସିସରେ ଚାକିରି କରିଛନ୍ତି ।
ଅବସର ସମୟରେ ୟୁ-ଟ୍ୟୁବ ହେଉ ବା ଅନ୍ୟ କୌଣସି ସୋସିଆଲ ମିଡିଆ ସାଇଟରେ ବିଭିନ୍ନ ଖାଦ୍ୟର ପ୍ରସ୍ତୁତି ଦେଖିଦେଲେ ସେ ସେହି ଖାଦ୍ୟ ନିଜେ ଥରେ ପ୍ରସ୍ତୁତ ନ କରିବା ଯାଏଁ ତାଙ୍କୁ ତୃପ୍ତି ମିଳେନି ବୋଲି ସେ କହିଛନ୍ତି।
ଏଥିପାଇଁ ସେ ଏହିସବୁ ସାଇଟରୁ ଖାଦ୍ୟ ପ୍ରସ୍ତୁତି ପଦ୍ଧତିକୁ ପଢିବା ଓ ଦେଖିବା ସହ ତାକୁ ଲେଖି ରଖନ୍ତି ଆଉ ସପ୍ତାହ ଶେଷରେ ବା ଅଧିକ ଇଚ୍ଛା ହେଲେ ସନ୍ଧ୍ୟାରେ ଖାଦ୍ୟ ତିଆରି କାମରେ ଲାଗିପଡ଼ନ୍ତି।
ହାଇଦ୍ରାବାଦରେ ମା ବାସନ୍ତୀ ନାୟକ ତାଙ୍କ ପାଖରେ ରହିବା ସମୟରେ ତାଙ୍କୁ ବିଭିନ୍ନ ପ୍ରକାର ଖାଦ୍ୟ ପ୍ରସ୍ତୁତ କରି ପରଷିଛନ୍ତି, ଯାହାକୁ ଖାଇ ମା ଖୁବ ପ୍ରଶଂସା କରୁଥିବା ସେ କୁହନ୍ତି ।
ଖାଦ୍ୟ ପ୍ରସ୍ତୁତ କରିବାକୁ ଭଲ ପାଇବା ସହ ସମସ୍ତଙ୍କୁ ଖୁଆଇବାକୁ ଭଲ ପାଉଥିବା ଅବିନାଶ ଭୁବନେଶ୍ବରରେ ମଧ୍ୟ ଅନେକ ଥର ବିଭିନ୍ନ ଖାଦ୍ୟମେଳାରେ ଭାଗ ନେଇ ସମସ୍ତଙ୍କ ଦୃଷ୍ଟି ଆକର୍ଷଣ କରିଛନ୍ତି।
କରିଥିଲେ, ଯାହାକୁ କ୍ଷୀର ସଂତୁଳା ନାମକରଣ କରିଥିଲେ।
୬୦୦ଠାରୁ ୧୨୦୦ ଖ୍ରୀଷ୍ଟାବ୍ଦ ପର୍ଯ୍ୟନ୍ତ ଓଡ଼ିଶାରେ ମୁଖ୍ୟ ଖାଦ୍ୟ ଧାରାରେ ଥିଲା ଧାନ, ଗହମ ଓ ବାର୍ଲି।
କଳିଙ୍ଗରେ ଧାନର ପ୍ରସିଦ୍ଧି ସୋମେଶ୍ୱରଙ୍କ ରଚିତ "ମାନସୋଲ୍ଲାସ" ପୁସ୍ତକରେ ବର୍ଣ୍ଣିତ ହୋଇଛି।
ଭଗବତୀ ଓ ମୁକ୍ତେଶ୍ୱର ମନ୍ଦିର ଗାତ୍ରରେ ଥିବା କେତେକ ରିଲିଫରେ ଚରିତ୍ରମାନେ ହାତରେ ପିଠା ଭଳି ପଦାର୍ଥ ଧରିଥିବାର ମନେହୁଏ।
ଏହା ସଂଭବତଃ ଗହମରୁ ପ୍ରସ୍ତୁତ।
ଭୁବନେଶ୍ୱର ମନ୍ଦିରର ମୁଖ୍ୟ ତୋରଣରେ ଗଣେଶ ହାତରେ ଏଇ ପାତ୍ରରେ ଗୋଲାକାର ପଦାର୍ଥ ଧରିଥିବାର ଦେଖାଯାଏ।
ଏହା ଏକପ୍ରକାର ମିଠା, ଯାହାକୁ ବର୍ତ୍ତମାନ ଲଡୁ ବୋଲି କୁହାଯାଏ।
ଏହା ସଂଭବତଃ ଚାଉଳ ବା ଗହମରେ ତିଆରି ହେଉଥିଲା, କାରଣ ମୁସଲମାନମାନେ ଆସିବା ପରେ ବେସନ ବା ଚାଉଳ ଆଉ ଗହମ ବାଦ୍ ଅନ୍ୟ ପଦାର୍ଥରୁ ମିଠା ପ୍ରସ୍ତୁତି ଆରମ୍ଭ ହୋଇଥିଲା।
ଚାଉଳରେ ଦୁଧ ଆଉ ଘିଅ ସହାୟତାରେ ସେତେବେଳେ ଦେବତାମାନଙ୍କୁ ଅର୍ପଣ କରାଯିବା ପଦାର୍ଥଟିକୁ ଚାରୁ ବୋଲି କୁହାଯାଉଥିଲା।
ସପ୍ତମ ଶତାବ୍ଦୀ ବେଳକୁ ଚୀନ୍ ପରିବ୍ରାଜକ ହୁଏନସାଂଙ୍କ ବିବରଣୀରେ ଏହି ଅଞ୍ଚଳରେ ଅନେକ କିସମର ଫଳ ଖାଦ୍ୟ ଭାବରେ ବ୍ୟବହୃତ ହେଉଥିବା କଥା ବର୍ଣ୍ଣିତ ରହିଛି।
ଅନ୍ୟପକ୍ଷରେ ଅନେକ ଶିଳାଲିପିରେ ଶିକାରକୁ ଖେଳ ଆକାରରେ ଆଉ ଖାଦ୍ୟ ସଂଗ୍ରହ ହିସାବରେ ଏବଂ ମାଛ ଶିକାରର ଅନେକ ନିୟମ ଲିପିବଦ୍ଧ ହୋଇରହିଛି।
ତେଣୁ ଶିକାରକୁ ଖେଳ ଆଉ ଖାଦ୍ୟ ସଂଗ୍ରହର ମାଧ୍ୟମ ହିସାବରେ ଉପଯୋଗ ହେଉଥିବାର ଏହା ହେଉଛି ପ୍ରମାଣ।
'ଡାଳିମ୍ବ କୁମାର କଥା'ରେ ରାଘବ ମାଛର ଖାଦ୍ୟଗୁଣ କଥା ବିଶେଷ ଭାବରେ ବର୍ଣ୍ଣନା କରାଯାଇଛି।
ଭୌମକର ରାଜାମାନଙ୍କ ବିବରଣୀରେ ସୌଣ୍ଡଳିକ ଅର୍ଥାତ୍ ମଦ ନିର୍ମାତାଙ୍କର ବିବରଣୀ ରହିଥିବାରୁ ଏଥିରୁ ସେ ସମୟରେ ରାଜାମାନଙ୍କର ମଦ୍ୟପାନ ଆସକ୍ତିର ପ୍ରମାଣ ମିଳିଥାଏ।
ଶ୍ରୀମଦ ଶଙ୍କରଦେବଙ୍କ ଶ୍ରୀରାମଭାଗବତ ଗ୍ରନ୍ଥରେ (ପଞ୍ଚଦଶ ଶତାବ୍ଦୀ) ଚାଉଳକୁ ସିଝାଇ ସେଥିରେ ପାଣି ପକାଇ ରାତି ସାରା ରଖି ତାହା ପରଦିନ ବାଇଗଣ ପୋଡା ଆଉ ମାଛ ପୋଡା ସହ ଖାଇବାଟି ଅଧିକ ଜନପ୍ରିୟ ହୋଇଥିଲା।
ଏହା ହିଁ ବର୍ତ୍ତମାନର ପଖାଳ।
(ଲେଖକ ଜଣେ କଥାକାର ଓ ଐତିହାସିକ)
ଭୁବନେଶ୍ବର, ଫେବ୍ରୁଆରି ୮ (ଲୋକାଲ ୱାୟାର): ସତେଜ ପନିପରିବା ଓ ଫଳ ପାଇଁ ଏଣିକି ରାଜଧାନୀବାସୀଙ୍କୁ ନଆଉ ବଜାର ଯିବାକୁ ପଡ଼ିବ ନାହିଁ।
ସେମାନେ ଚାହିଁଲେ ହାତପାଆନ୍ତାରେ ଅର୍ଥାତ୍ ଅନଲାଇନରେ ତଟକା ପରିବା ଓ ଫଳ ଆସି ଘରେ ପହଞ୍ଚିଯିବ।
ସହରବାସୀଙ୍କୁ ଏହି ସୁବିଧା ଯୋଗାଇବା ପାଇଁ ପନିପରିବା ଡଟ୍ କମ୍ ପୋର୍ଟାଲ୍ ଆରମ୍ଭ ହୋଇଛି ।
ବିନା ମଧ୍ୟସ୍ଥରେ ଚାଷୀମାନଙ୍କଠାରୁ ସିଧାସଳଖ ପନିପରିବା ଓ ଫଳ ସଂଗ୍ରହ କରାଯାଇ ରାଜଧାନୀବାସୀଙ୍କୁ ଚାହିଦା ଅନୁସାରେ ଯୋଗାଇ ଦିଆଯାଉଥିବା ଏହି ସଂସ୍ଥାର ମୁଖ୍ୟ ରଂଜନ କୁମାର ସାହୁ ଲୋକାଲ୍ ଓ୍ବାୟାରକୁ ସୂଚନା ଦେଇଛନ୍ତି।
ଚାଷୀମାନଙ୍କ ଅର୍ଥନୈତିକ ସ୍ଥିତି ସୁଦୃଢ କରିବା ପାଇଁ ଏପରି ପଦକ୍ଷେପ ନିଆଯାଇଥିବା ସେ କହିଛନ୍ତି।
ପନିପରିବା ଡଟ୍ କମରେ ଗ୍ରାହକମାନେ ପଞ୍ଜିକୃତ ହେବା ପରେ ପନିପରିବା ବା ଫଳ ଅର୍ଡର୍ କରିପାରିବେ, ଯାହା ତାଙ୍କ ପାଖରେ ତୁରନ୍ତ ପହଞ୍ଚାଇବା ବ୍ୟବସ୍ଥା ହୋଇଛି।
ଗ୍ରାହକ ଚାହିଁଲେ ଅଗ୍ରୀମ ଟଙ୍କା ଦେଇପାରିବେ କିମ୍ବା ଫଳ ବା ପରିବା ତାଙ୍କ ପାଖରେ ପହଞ୍ଚିଲେ ନଗଦ ବା ୟୁ.ପି.ଆଇ କିମ୍ବା ସ୍ୱାଇପ୍ ମେସିନ ଯୋଗେ ଦେଇପାରିବେ।
ଭୁବନେଶ୍ବର, ଜାନୁଆରୀ ୩୧ (ଲୋକାଲ ୱାୟାର): ତାଙ୍କୁ ୧୦ ବର୍ଷ ବୟସ ହୋଇଥିବା ସମୟରୁ ଦେଶୀ ଓଡିଆ ଖାଦ୍ୟ ରାନ୍ଧି ପରଷି ସିଙ୍ଗାପୁରରେ ବ୍ରହ୍ମପୁରର ଧରିତ୍ରୀ ପଣ୍ଡା ବେଶ୍ ପ୍ରଶଂସିତ ହୋଇଛନ୍ତି।
ମା ଓ ଜେଜେବାପାଙ୍କ ସହଯୋଗରେ ସ୍କୁଲରେ ପଢିବା ବେଳୁ ବିଭିନ୍ନ ଖାଦ୍ୟ ନିଜେ ପ୍ରସ୍ତୁତ କରି ସେ ସମସ୍ତଙ୍କୁ ଖୁଆଉଥିଲେ ଆଉ ଏବେ ସେ ବେଶ୍ ଚର୍ଚ୍ଚାରେ ରହିଛନ୍ତି।
ବ୍ରହ୍ମପୁରର ଶିଶୁ ମନ୍ଦିରରେ ପାଠ ପଢିଥିବା ଧରିତ୍ରୀ ପିଜିଡିଏମ୍ ଶେଷ କରି ବର୍ତ୍ତମାନ ସିଙ୍ଗାପୁରରେ ନିଜ ଫୁଡ ପ୍ୟାସନକୁ ସଫଳ କରିବା ପାଇଁ ବ୍ଲଗିଂ କାମ କରୁଛନ୍ତି ।
ସେଠାକାର ପ୍ରବାସୀ ଓଡିଆଙ୍କ ସହ ମିଶି ବିଭିନ୍ନ ପାରିବାରିକ ଉତ୍ସବ ଓ ପର୍ବପର୍ବାଣୀରେ ଓଡିଆ ପିଠା, ପଖାଳ ଓ ରସଗୋଲା ପ୍ରସ୍ତୁତ କରି ଧରିତ୍ରୀ ବେଶ୍ ପ୍ରଶଂସିତ ହୋଇଛନ୍ତି ।
ଏପରିକି ସେଠାରେ ଆୟୋଜିତ ଜୀ-ଟିଭିର ଏକ ସ୍ବତନ୍ତ୍ର କାର୍ଯ୍ୟକ୍ରମରେ ଓଡିଆ ମାଛ ବେସର ପ୍ରସ୍ତୁତ କରି ସେ ବିଚାରକ ଓ ସ୍ଥାନୀୟ ଲୋକଙ୍କ ଦୃଷ୍ଟି ଆକର୍ଷଣ କରିପାରିଛନ୍ତି।
କେବଳ ଖାଦ୍ୟ ତିଆରି କରିବା ବଡ କଥା ନୁହେଁ, ବରଂ ତାକୁ ସ୍ବାସ୍ଥ୍ୟପଯୋଗୀ କରିବା ଗୁରୁତ୍ବପୂର୍ଣ୍ଣ ବୋଲି ସେ କହିଛନ୍ତି ।
ଏହାକୁ ଦୃଷ୍ଟିରେ ରଖି ସେ ବିଭିନ୍ନ ଓଡିଆ ଖାଦ୍ୟକୁ କମ ତେଲ, ମସଲା ଓ ବିନା ମଇଦା ଏବଂ ଚିନିର ଉପଯୋଗରେ ପ୍ରସ୍ତୁତ କରନ୍ତି ।
ଓଡିଆ ଖାଦ୍ୟକୁ ସେ ସିଙ୍ଗାପୁରରେ ପରିଚିତ କରିବା ସହ ଏନେଇ ଅଧିକ ଗବେଷଣା ଜାରି ରଖିଛନ୍ତି ।
ଓଡ଼ିଶାର ବିଭିନ୍ନ ଖାଦ୍ୟ କିପରି ଉତ୍ତମ ଓ ସୁଷମ ପୋଷକ ଭାବେ ପରିଚିତ ହୋଇପାରିବ, ସେ ଦିଗରେ ଆଗାମୀ ଦିନ କାମ କରିବେ ବୋଲି ଧରିତ୍ରୀ ଲୋକାଲ୍ ଓ୍ବାୟାରକୁ କହିଛନ୍ତି।
ଭୁବନେଶ୍ବର, ଜାନୁଆରୀ ୩୧ (ଲୋକାଲ ୱାୟାର): ଆଇସକ୍ରିମ୍ ଖାଇବାକୁ ପ୍ରାୟ ସମସ୍ତେ ପସନ୍ଦ କରୁଥିବାବେଳେ ଏଥିରେ ବିଭିନ୍ନ ରସାୟନିକ ପଦାର୍ଥ ମିଶୁଥିବା ଅନେକ ସମୟରେ ଅଭିଯୋଗ ହୁଏ।
ଏଭଳି ସମୟରେ ଭୁବନେଶ୍ବରର ପଟିଆ ଅଂଚଳରେ ସଂପୂର୍ଣ୍ଣ ପ୍ରାକୃତିକ ପଦ୍ଧତିରେ ବିଭିନ୍ନ ଫଳରୁ ଆଇସକ୍ରିମ୍ ପ୍ରସ୍ତୁତ କରୁଛନ୍ତି ପ୍ରଣବ କୁମାର ପତି।
ସେ ଏହାର ନାଁ ରଖିଛନ୍ତି ଗ୍ବାଭାଜ୍ ଆଇସକ୍ରିମ।
ଗତବର୍ଷ ମେ ମାସର ଫନି ବାତ୍ୟା ପରେ ପରେ ସେ ଏହି ବ୍ୟବସାୟ ଆରମ୍ଭ କରିଥିବାବେଳେ ପ୍ରାୟ ୫୫ ପ୍ରକାର ଫଳରୁ ବିଭିନ୍ନ ସୁସ୍ବାଦୁ ଆଇସକ୍ରିମ ପ୍ରସ୍ତୁତ କରୁଛନ୍ତି ।
ଏଠାରେ ଅଦା, ବେଲ, ଚିକୁ, ପିଜୁଳି, ଆମ୍ବ, ପଣସ, ଲିଚୁ, ସାପେଟା, ନଡିଆ, ହଲୱା ଭନିଲା, ଜିଂଜର କଫି, ଗାଜର ଇତ୍ୟାଦିରୁ ପ୍ରସ୍ତୁତ ଫ୍ରୁଟକ୍ରିମ ବି ପ୍ରସ୍ତୁତ ହେଉଥିବା ପ୍ରଣବ ସୂଚନା ଦେିଛନ୍ତି।
ସେହିପରି ମଧୁମେହ ରୋଗୀଙ୍କ ପାଇଁ ମଧ୍ୟ ରହିଛି ସୁଗର ଫ୍ରି କ୍ରମରେ ବିଭିନ୍ନ ଫ୍ରୁଟ ଆଇସକ୍ରିମ ।
ପ୍ରଣବ ଓ ତାଙ୍କ ସାନଭାଇ ପୁନେରୁ ଆଣି ଏହି ଆଇସକ୍ରିମ ରାଜଧାନୀରେ ବିକ୍ରି କରୁଥିବାବେଳେ କିଛି ଆଇସକ୍ରିମ ୨ରୁ ୩ ମିନିଟ ମଧ୍ୟରେ ନିଜେ ମଧ୍ୟ ପ୍ରସ୍ତୁତ କରି ଗ୍ରାହକଙ୍କୁ ଦେଉଛନ୍ତି ।
ବିଶେଷକରି ନଡିଆ ଓ ପଇଡ ଆଦିରୁ ପ୍ରସ୍ତୁତ ଟେଣ୍ଡର କୋକୋନଟ ଆଇସକ୍ରିମ ଗ୍ରାହକଙ୍କୁ ସଙ୍ଗେ ସଙ୍ଗେ ପ୍ରସ୍ତୁତ କରି ଦିଆଯାଉଛି।
ହାଇଦ୍ରାବାଦରେ ରହି ପାଠ ପଢିବା ସମୟରେ ବିଭିନ୍ନ ପ୍ରକାର ଆଇସକ୍ରିମ ଖାଉଥିବାବେଳେ ଗ୍ବାଭାଜ୍ ଆଇସକ୍ରିମର ପ୍ରେମରେ ପଡ଼ିଥିଲେ ପ୍ରଣବ ଓ ସେଠାରୁ ଏହି ବ୍ୟବସାୟ ସଂପର୍କରେ ନିଷ୍ପତ୍ତି ନେଇଥିବା କହନ୍ତି।
ଏଥିପାଇଁ ଟେଲିକମ ବିଭାଗର ଚାକିରି ଛାଡି ପଟିଆରେ ସେ ନିଜସ୍ବ ଆଇସକ୍ରିମ ଦୋକାନ ଆରମ୍ଭ କରିଛନ୍ତି ।
ଯେହେତୁ ୮ ମାସ ହେବ ଏହି ଆଇସକ୍ରିମ ବଜାରକୁ ଆସିଛି, ତେଣୁ କଟକ ଓ ଭୁବନେଶ୍ବରରେ ଏହି ଆଇସକ୍ରିମର ଖୁବ ଚାହିଦା ରହିଛି ।
କୌଣସି ବିଦେଶୀ କମ୍ପାନୀ ପ୍ରସ୍ତୁତ ଆଇସକ୍ରିମ ନୁହେଁ, ବରଂ ଦେଶୀ ଫଳରେ ଆଇସକ୍ରିମ ତିଆରି ହେଉଛି, ଯାହାକୁ ରାଜ୍ୟ ବାହାରକୁ ପଠାଇବା ପ୍ରକ୍ରିୟା ବି ସେ ଆରମ୍ଭ କରିଛନ୍ତି।
ପ୍ରଣବ ଓ ତାଙ୍କ ସାନଭାଇ ଆଇସକ୍ରିମ ଖାଇବାକୁ ଭଲ ପାଉଥିବାରୁ ସେ ଏଭଳି ଫ୍ରୁଟକ୍ରିମର ଟ୍ରେଣ୍ଡକୁ ରାଜ୍ୟରେ ପ୍ରଥମେ ଆରମ୍ଭ କରିଥିବା ଦାବି କରିଛନ୍ତି।
ଏହି ଆଇସକ୍ରିମ୍ ବଜାରରେ ମିଳୁଥିବା ଅନ୍ୟାନ ଆଇସକ୍ରିମ୍ ମୂଲ୍ୟଠାରୁ କମ ।
ଭୁବନେଶ୍ବର, ଜାନୁଆରୀ ୨୯ (ଲୋକାଲ ୱାୟାର): ସ୍ଥାନୀୟ ଜନତା ମଇଦାନରେ ନିକଟରେ ଅନୁଷ୍ଠିତ କୃଷି ଓଡ଼ିଶା ମେଗା ପ୍ରଦର୍ଶନୀରେ ଏଥର ମାଣ୍ଡିଆକୁ ମାସ୍କଟ୍ ଭାବେ ଗ୍ରହଣ କରାଯାଇଥିଲା।
ମାଣ୍ଡିଆ ମିଶନ୍ ମାଧ୍ୟମରେ ରାଜ୍ୟ ପାଇଥିବା ସଫଳତାକୁ ଲୋକଙ୍କ ନିକଟରେ ପହଂଚାଇବା ପାଇଁ କୃଷି ଓ କୃଷକ ସଶକ୍ତିକରଣ ବିଭାଗ ଏହି ଉଦ୍ୟମ କରିଥିଲା।
ଦିନେ ମାଣ୍ଡିଆ ଗରିବଙ୍କ ଖାଦ୍ୟ ବୋଲି ଧରାଯାଉଥିବାବେଳେ କୃଷି ଓଡ଼ିଶା ୨୦୨୦ ଏହି ଧାରଣାକୁ ଭାଙ୍ଗି ଦେଇଛି।
ପ୍ରଦର୍ଶନୀର ଫୁଡ୍ ଜୋନ୍ରେ ମାଣ୍ଡିଆ ତିଆରି ବିଭିନ୍ନ ପାରମ୍ପରିକ ଏବଂ ଆଧୁନିକ ଖାଦ୍ୟ ପାଇଁ ଲୋକଙ୍କ ଆଗ୍ରହ ଦେଖି ଏ କଥା ସ୍ପଷ୍ଟ ହୋଇଯାଇଛି।
ମାଣ୍ଡିଆ ଲଡ଼ୁ ଓ ମାଲ୍ପୁଆଠାରୁ କେକ୍, କୁକିଜ୍, ଏପରିକି ପିଜାର ମଜା ମଧ୍ୟ ଲୋକେ ଏଠାରେ ନେଇଛନ୍ତି।
ମାଣ୍ଡିଆ ଉତ୍ପାଦନ କ୍ଷେତ୍ରରେ ଓଡ଼ିଶା ଆଖିଦୃଶିଆ ସଫଳତା ପାଇଥିବା କୃଷି ଓ କୃଷକ ସଶକ୍ତିକରଣ ବିଭାଗ ପ୍ରମୁଖ ସଚିବ ସୌରଭ ଗର୍ଗ ସୂଚନା ଦେଇଛନ୍ତି।
ସେ କହିଛନ୍ତି ଯେ, ୨୦୧୮-୧୯ରେ ଅଠର ହଜାର କ୍ୱିଣ୍ଟାଲ୍ ମାଣ୍ଡିଆ ସଂଗ୍ରହ ହୋଇଛି ଏବଂ ଏହି ପୁଷ୍ଟିକର ଖାଦ୍ୟ ଲୋକଙ୍କ ପାଖରେ ପହଞ୍ଚାଇବା ପାଇଁ ଏହାକୁ ସାଧାରଣ ବଂଟନ ବ୍ୟବସ୍ଥା ବା ପିଡିଏସ୍ରେ ସାମିଲ୍ କରାଯାଇଛି।
ଅନ୍ୟପକ୍ଷରେ କୃଷିମନ୍ତ୍ରୀ ଅରୁଣ ସାହୁ କହିଛନ୍ତି ଯେ, ରାଜ୍ୟର ୧୨ଟି ଆଦିବାସୀ ଅଧ୍ୟୁଷିତ ଜିଲ୍ଲାର ୪୦ଟି ବ୍ଲକ୍ରେ ମାଣ୍ଡିଆ ଉତ୍ପାଦନ ଉପରେ ଫୋକସ୍ କରାଯାଉଛି।
ଏଥିପାଇଁ ୬୫୦ଟି ଉତ୍ପାଦକ ଗୋଷ୍ଠୀକୁ ପ୍ରୋତ୍ସାହିତ କରାଯାଉଛି। ସେହିପରି ଆଗାମୀ ଦିନରେ ମାଣ୍ଡିଆ ଉତ୍ପାଦନ ବୃଦ୍ଧି ଏବଂ ଏହି ଖାଦ୍ୟକୁ ଲୋକପ୍ରିୟ କରାଇବା ପାଇଁ ୩୦ଟି ଉତ୍ପାଦନ କମ୍ପାନି ଗଠନ କରିବାକୁ ସରକାର ଯୋଜନା ରଖିଥିବା ମନ୍ତ୍ରୀ ସୂଚନା ଦେଇଛନ୍ତି।
କୃଷି ଓଡ଼ିଶା କୃଷି ଓ କୃଷକ ସଶକ୍ତିକରଣ ବିଭାଗର ସବୁଠାରୁ ବଡ଼ ବାର୍ଷିକ କାର୍ଯ୍ୟକ୍ରମ ହୋଇଥିବାବେଳେ ଫିକି ସହଯୋଗିତାରେ ଚଳିତ ବର୍ଷ ଏହା ଜାନୁଆରୀ ୨୦ରୁ ୨୪ ତାରିଖ ପର୍ଯ୍ୟନ୍ତ ଚାଲିଥିଲା।
ଏଠାରେ କୃଷି ଉତ୍ପାଦନର ସଫଳତା ଉପସ୍ଥାପନ କରିବା ସହ ବିଭିନ୍ନ ଅତ୍ୟାଧୁନିକ କୃଷି ସରଞ୍ଜାମର ଏକ ଆକର୍ଷଣୀୟ ପ୍ରଦର୍ଶନୀ ଆୟୋଜିତ ହୋଇଥିଲା।
କଟକ, ଜାନୁଆରୀ ୧୭ (ଲୋକାଲ ୱାୟାର): ବାଉନ ବଜାର ଆଉ ତେପନ ଗଳିର ହଜାରେ ବର୍ଷର ସହର କଟକ ତାର ଇତିହାସ ପାଇଁ ଯେଭଳି ପ୍ରସିଦ୍ଧ, ସେହିଭଳି ପ୍ରସିଦ୍ଧ ଖାଦ୍ୟ ସଂସ୍କୃତି ପାଇଁ ଆଉ ଏହି କ୍ରମରେ ଦହିବରା ଓ ଆଳୁଦମର ନାଁ ସବୁଠାରୁ ଆଗ ଆସେ।
ଆସନ୍ତୁ ଜାଣିବା, କଟକର ବିଭିନ୍ନ ଜାଗାରେ ନାଁ କରିଥିବା ଦହିବରା ଦୋକାନ ସଂପର୍କରେ।
(୧) ବାବୁଲା ଦହିବରା- ଦେଉଳ ସାହିର ବାବୁଲା ଭାଇ (ପ୍ରଦୀପ୍ତ ସାହୁ)ଙ୍କ ଦହିବରା ପିଲାଠୁ ବୁଢ଼ା ସମସ୍ତଙ୍କର ପସନ୍ଦ ସାଜିଥିବାବେଳେ ନିକଟରେ ସେ ଏଥିପାଇଁ ଅନ୍ୟ ବ୍ୟବସାୟୀଙ୍କୁ ପଛରେ ପକାଇ ୨୦୧୯ରେ ରାଜ୍ୟସ୍ତରୀୟ ପୁରସ୍କାର ପାଇଛନ୍ତି ।
ସ୍ଥାନୀୟ ଲୋକେ କୁହନ୍ତି, ଯେ ବାବୁଲା ଭାଇଙ୍କ ଦହିବରା ଓ ଆଳୁଦମ ଗୋଟେ ପ୍ଲେଟ୍ ଖାଇଲେ ଆଉ ମଧ୍ୟାହ୍ନ ଆହାର ଦରକାର ନାହିଁ।
ବିଶେଷକରି ସନ୍ଧ୍ୟା ପାଞ୍ଚଟାରୁ ରାତି ୧୦ଟା ମଧ୍ୟରେ ତାଙ୍କ ହାତକୁ ଫୁରସତ ମିଳେନି ।
ସ୍ବତନ୍ତ୍ର ଦହିବରା ପାଇଁ ସେ କେବଳ ଥରେ ନୁହେଁ, ୨୦୦୪, ୨୦୧୨ ଓ ୨୦୧୩ରେ ମଧ୍ୟ ଅନେକ ରାଜ୍ୟସ୍ତରୀୟ ପୁରସ୍କାର ପାଇଛନ୍ତି ।
(୨) ରଘୁ ଦହିବରା- ସହର ସମେତ ବାହାରୁ କଟକ ଆସୁଥିବା ଖାଦ୍ୟପ୍ରେମୀ ପ୍ରାୟତଃ ରଘୁ ଦହିବରା ନାଁ ସହିତ ପରିଚିତ।
ଦୀର୍ଘ ୪୦ ବର୍ଷ ହେବ ଲୋକେ ରଘୁ ମଉସାଙ୍କ ଦହିବରା ଖାଇ ଆସୁଛନ୍ତି।
ଏଠାରେ ଖାଇବାକୁ ଲୋକେ ସନ୍ଧ୍ୟାବେଳୁ ଭିଡ ଜମାନ୍ତି।
ଏଠାରେ ଆଳୁଦମର ସ୍ବାଦ ବିଶେଷ ଆକର୍ଷଣ ସାଜିଥିବାବେଳେ ମିଠା ଦହିବରା ମଧ୍ୟ ମିଳିଥାଏ ।
(୩) ରଙ୍କ ଦହିବରା- ବଡ଼ ମେଡିକାଲ ଆଗକୁ ଗଲେ ମିଳିଥାଏ ରଙ୍କ ଦହିବରା।
ଏଠାରେ ଆଳୁଦମ ସାଙ୍ଗରେ ଥାଏ ପୋଦିନା ଚଟଣି, ସେଉ, ପିଆଜ ଓ କଞ୍ଚା ଲଙ୍କା ।
ବଡ଼ ମେଡିକାଲ୍ ଆସୁଥିବା ରୋଗୀଙ୍କ ସଂପର୍କୀୟ ହୁଅନ୍ତୁ ବା ସ୍ଥାନୀୟ ଅଞ୍ଚଳର ଲୋକ, ସମସ୍ତଙ୍କ ମନକୁ ପାଏ ରଙ୍କ ଦହିବରା।
ସକାଳ ୮ଟାରୁ ସେ ଦୋକାନ ଖୋଲନ୍ତି ଆଉ ଦିନ ୧୧ଟା ମଧ୍ୟରେ ରଙ୍କ ଭାଇଙ୍କ ଦହିବରା ଓ ଆଳୁଦମ ପ୍ରାୟ ଶେଷ ହୋଇଯାଇଥାଏ ।
ତାଙ୍କ ଦହିବରା ଖୁବ ସୁସ୍ବାଦୁ ଓ ନରମ, ଏଥିପାଇଁ ସାଧାରଣରେ ଅଧିକ ଚାହିଦା ଥାଏ ।
(୪) ତ୍ରିନାଥ ସାହୁ ଦହିବରା- କନିକା ଛକ ନିକଟରେ ମିଳେ ତ୍ରିନାଥ ସାହୁ ଦହିବରା ଆଳୁଦମ।
ସନ୍ଧ୍ୟାବେଳେ ଏଠାରେ ମଧ୍ୟ ଦେଖିବାକୁ ମିଳେ ଗ୍ରାହକଙ୍କ ଭିଡ଼।
ଏଠାକାର ଗରମ ଘୁଗୁନି ଓ ଆଳୁଦମର ବାସ୍ନା ଅଧିକରୁ ଅଧିକ ଲୋକଙ୍କୁ ଆକର୍ଷିତ କରେ।
ଦୀର୍ଘ କୋଡିଏ ବର୍ଷ ହେବ ତ୍ରିନାଥ ଭାଇ ଦହିବରା ଆଳୁଦମ ବିକ୍ରି କରିଆସୁଛନ୍ତି।
ଆଗରୁ ବିନା ପିଆଜ ରସୁଣରେ ମଧ୍ୟ ସେ ସୁସ୍ବାଦୁ ଦହିବରା ଆଳୁଦମ ଯୋଗାଉଥିଲେ।
(୫) ବାପଝିଅ ଦହିବରା- ବାରବାଟୀ ଷ୍ଟାଡିୟମ୍ ନିକଟରେ ମିଳୁଥିବା ଭଳିକିଭଳି ଖାଦ୍ୟ ପସରା ମଧ୍ୟରେ ବିଶେଷ ଆକର୍ଷଣ ସାଜିଥାଏ ବାପଝିଅ ଦହିବରା ।
ପାଞ୍ଚବର୍ଷ ତଳେ ବାପଝିଅ ମିଶି ଦହିବରା ବେପାର ଆରମ୍ଭ କରିଥିଲେ।
ମାତ୍ର ଗୋଟିଏ ଟେବୁଲ ଓ ଛୋଟ ହାଣ୍ଡିରେ ଆଣି ସେମାନେ ଦହିବରା ବ୍ୟବସାୟ ଆରମ୍ଭ କରିଥିଲେ।
ହେଲେ ତାଙ୍କ ଦହିବରା ଓ ଆଳୁଦମର ଚାହିଦା ଏତେ ବଢିଗଲା ଯେ ଆଜି ସେ ବଡ ଗାଡିରେ ଆଣି ଖାଇବା ପରଷୁଛନ୍ତି।
ଏଠାକାର ଖାଦ୍ୟର ବିଶେଷତ୍ବ ହେଲା, ଦହିବରାର ବାସ୍ନା ଓ ଆମ୍ବକଷି ଅଦା ତଥା କଞ୍ଚା ଲଙ୍କା ଦିଆ ଦହିପାଣିର ସ୍ବାଦ।
(୬) ମେଘ ଦହିବରା- କଟକ ଯିବେ ଆଉ ପ୍ରସିଦ୍ଧ ମା ଚଣ୍ଡୀଙ୍କୁ ଦର୍ଶନ କିପରି ବା ନକରିବେ।
ଏହିଠାରେ ହିଁ ମିଳେ ମେଘ ଦହିବରା ଆଉ ଏଥିପାଇଁ ପ୍ରତିଦିନ ସକାଳୁ ଲାଗିଥାଏ ଗ୍ରାହକଙ୍କ ଭିଡ଼।
ଅନ୍ୟମାନଙ୍କଠାରୁ ଏହି ଦହିବରାର ସ୍ବାଦ ଓ ବାସ୍ନା ନିଆରା।
କାରଣ ଏଠାରେ ଦହିବରା ଘିଅରେ ପ୍ରସ୍ତୁତ କରାଯାଏ।
ତେଣୁ ଦହିବରା ଖାଇବାକୁ ଯେତିକି ନରମ ସେତିକି ସ୍ବାଦିଷ୍ଟ ଓ ସୁବାସିତ ମଧ୍ୟ ।
ପତ୍ରଠୋଲାରେ ପରଷାଯାଉଥିବା ଏହି ଦହିବରା ଓ ଆଳୁଦମର ସ୍ବତନ୍ତ୍ରତା ବଢାଏ ଲଙ୍କା ଓ ପୋଦିନା ଚଟଣି, ପିଆଜ ସାଙ୍ଗକୁ ସେଉ ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
